
Obrazloženje Polugodišnjeg izvještaja o izvršenju financijskog plana za  2025. godinu 









-  srpanj  2025. -
Sukladno članku 86. stavak 1. Zakona o proračunu (NN 144/21)  „Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine“.
Prijedlog polugodišnjeg izvještaja o izvršenju Dječjeg vrtića Cestica za razdoblje od 01.01. do 30.06.2025. godine iskazuje realizaciju Financijskog plana za razdoblje od 01.01. do 30.06.2025. godine u skladu sa sadržajem Financijskog plana, propisanog Zakonom o proračunu (NN 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23).

Opći dio polugodišnjeg izvještaja o izvršenju financijskog plana sadrži:
· Sažetak Računa prihoda i rashoda i Računa financiranja
· Račun prihoda i rashoda i Račun financiranja
Posebni dio polugodišnjeg izvještaja o izvršenju financijskog plana sadrži:
· Izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
Obrazloženje se sastoji od:
· Obrazloženja općeg dijela izvještaja o izvršenju
· Obrazloženja posebnog dijela izvještaja o izvršenju

I. OBRAZLOŽENJE OPĆEG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA CESTICA

· obrazloženje ostvarenja prihoda i rashoda, primitaka i izdataka 

1. PRIHODI POSLOVANJA (6)
	U razdoblju od 01.01.– 30.06.2025. godine, Dječji vrtić Cestica ostvario je prihode poslovanja u iznosu od 196.512,58 eura i to kako slijedi:
· Tekuće pomoći proračunskim korisnicima iz proračuna koji im nije nadležan u iznosu od  324,00 eura. Odnose se na prihode koji se odnose na sufinanciranja vanjskih vrtića a koje sufinancira Općina prema svojoj Odluci. 
· Ostali nespomenuti prihodi – 75.522,21 euro. Ostali nespomenuti prihodi odnose se na uplate roditelja.
· Prihodi iz nadležnog proračuna za financiranje rashoda poslovanja – 120.516,00 eura. Odnose se na prihode iz nadležnog proračuna Općine Cestica. 
· Ostali prihodi – 150,37 eura. Odnose se na ostale prihode.

 
2. RASHODI POSLOVANJA (3)
U razdoblju od 01.01. – 30.06.2025. godine Dječji vrtić Cestica ostvario je ukupne rashode poslovanja u iznosu od 236.608,37 eura.
· Rashodi za zaposlene – 200.619,91 euro, sastoje se od:
· plaće za redovan rad u iznosu od 163.834,29 eura
· ostali rashodi za zaposlene (uskrsnica, trošak prehrane) u iznosu od                          9.752,92 eura
· doprinosi na plaću u iznosu od 27.032,70 eura

Materijalni rashodi – 35.716,75 eura, a sastoje se od:
· naknade troškova zaposlenima u iznosu od 5.976,38 eura (sastoje se od: službena putovanja u iznosu od 225,00 eura,  naknade za prijevoz u iznosu od 5.751,38 eura)
· rashoda za materijal i energiju u iznosu od 19.890,21 euro (sastoje se od: uredski materijal i ostali materijalni rashodi u iznosu od 304,38 eura, materijal i sirovine u iznosu od 13.859,41 euro, energija u iznosu od 4.124,49 eura, materijal i dijelovi za tekuće i investicijsko održavanje u iznosu od 1.358,93 eura, sitni inventar u iznosu od 243,00 eura)
· rashoda za usluge u iznosu od 7.393,90 eura  (sastoje se od: usluga telefona, pošte i prijevoza u iznosu od 187,36 eura, usluge tekućeg i investicijskog održavanja u iznosu od 1.213,78 eura, komunalne usluge u iznosu od 966,61 euro, zdravstvene i veterinarske usluge u iznosu od 1.021,64 eura, intelektualne i osobne usluge u iznosu od 3.583,34 eura, računalne usluge u iznosu od 421,17 eura)
· ostali nespomenuti rashoda poslovanja u iznosu od 2.456,26 eura (sastoje se od: naknade za rad predstavničkih i izvršnih tijela, povjerenstva i slično u iznosu od 2.172,35 eura, ostali nespomenuti rashodi poslovanja u iznosu od 283,91 euro)

· Financijski rashodi – 271,71 euro, a odnose se na bankarske usluge i usluge platnog prometa.

3. RASHODI ZA NABAVU NEFINANCIJSKE IMOVINE (4)
U razdoblju od 01.01. – 30.06.2025. godine Dječji vrtić Cestica ostvario je ukupne rashode za nabavu nefinancijske imovine u iznosu od 4.650,76 eura.
Rashodi za nabavu proizvedene dugotrajne imovine – 4.650,76 eura, a sastoji se od:
· Postrojenja i oprema u iznosu od 4.650,76 eura (sastoji se od: uredska oprema i namještaj u iznosu od 4.650,76 eura)

Obrazloženje viška/manjka

Ukupni prihodi i primici ostvareni u iznosu od 196.512,58 eura, te ukupni rashodi i izdaci ostvareni u iznosu od 241.259,13 eura, rezultiraju manjkom prihoda i primitaka u iznosu od 44.746,55 eura, što čini manjak prihoda i primitaka za pokriće u slijedećem razdoblju u iznosu od 44.746,55 eura.

STANJE NOVAČNIH SREDSTAVA NA RAČUNU PRORAČUNSKOG KORISNIKA 
Stanje na računu na dan 30.06.2025. godine iznosi 10.486,34 eura.

II. OBRAZLOŽENJE POSEBNOG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA CESTICA


Dječji vrtić Cestica svojim programima  realizira zadatke s ciljem stalnog podizanja kvalitete rada djece predškolske dobi. Cjelokupni rad se odvija usklađen s razvojnim mogućnostima i potrebama djece. Najvažniji i najrelevantniji pokazatelj uspješnosti realizacije ciljeva je interes djece za kraće programe. 


POSEBNI IZVJEŠTAJI
Izvještaj o zaduživanju na domaćem i stranom tržištu novca i kapitala
· u navedenom razdoblju Dječji vrtić Cestica nije se zaduživao na domaćem i stranom tržištu novca i kapitala



             Dječji vrtić Cestica:
						Ravnateljica:
								                	           Tanja Vuzem

